Document ID: 32006D0803

ODLOČBA KOMISIJE
z dne 23. novembra 2006
o spremembi Odločbe 2005/381/ES o uvedbi vprašalnika za poročanje o uporabi Direktive Evropskega parlamenta in Sveta 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES
(notificirano pod dokumentarno številko C(2006) 5546)
(Besedilo velja za EGP)
(2006/803/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) in zlasti člena 21(1) Direktive,
ob upoštevanju naslednjega:
(1)
Vprašalnik iz Priloge k Odločbi Komisije 2005/381/ES (2) je treba prilagoditi glede na izkušnje, ki so jih države članice in Komisija pridobile pri uporabi vprašalnika in pri ocenjevanju odgovorov na le-tega za pripravo letnih poročil, katerih rok za oddajo je bil 30. junij 2005.
(2)
Odgovori držav članic so opredelili področja, pomembna za poročilo Komisije o uporabi Direktive 2003/86/ES, ki še niso vključena v vprašalnik iz Priloge k Odločbi 2005/381/ES.
(3)
Ocenjevanje odgovorov držav članic je pokazalo, da so odgovori na nekatera vprašanja nedosledni in potrebujejo nadaljnje razjasnitve.
(4)
Izkušnje, ki so bile pridobljene med prvim zaključenim obdobjem spremljanja, poročanja in preverjanja emisij ogljikovega dioksida iz naprav, vključenih v sistem trgovanja z emisijami, so pokazale potrebo po pregledu ustreznih poglavij vprašalnika.
(5)
Prilogo k Odločbi 2005/381/ES je zato treba spremeniti v skladu s tem in zaradi jasnosti nadomestiti.
(6)
Ukrepi, predvideni s to odločbo, so v skladu z mnenjem odbora, ustanovljenega v skladu s členom 6 Direktive Sveta 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje (3) -
SPREJELA NASLEDNJO ODLOČBO:
Člen 1
Priloga k Odločbi 2005/381/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 23. novembra 2006

Labels: 12
15
20